OpenLLM-France/wikimedia huggingface dataset:
# Nemjung

Nemjung és una muntanya que forma part de la Mansiri Himal, una serralada que forma part de l'Himàlaia i es troba al Nepal. Es troba a uns 150 quilòmetres al nord-oest de Katmandú i uns 25 quilòmetres al nord-oest del vuit mil Manaslu. El seu cim s'eleva fins als 7.140 msnm i té una prominència de 1.920 metres.
La primera ascensió del Nemjung va tenir lloc el 27 d'octubre de 1983 per una expedició conjunta del Nepal i el Club Alpí de la Universitat Hirosaki dirigida per Junji Kurotaki. El 1963 s'havia realitzat un primer intent infructuós per part d'una expedició japonesa del Club Alpí Den Den Kyushu dirigida per Hisachika Zengyou. El 1994 fou escalada per una expedició britànica i el 2009 per un equip francès. El 30 d'octubre de 2009 un equip japonès dirigit per Osamu Tanabe va obrir una nova via per la cara i aresta oest.

## Referències

* ↑ «High Asia II: Himalaya of Nepal, Bhutan, Sikkim and adjoining region of Tibet». Peaklist.org. [Consulta: 30 maig 2014].
* ↑ «First Ascent of Himlung Himal by Hiroshi Hori (The Journal of The Japanese Alpine Club SANGAKU Vol.79 1984 English synopsis page 9)». Arxivat de l'original el 2018-08-21. [Consulta: 17 agost 2015].
* ↑ «French Climb South Spur of Nemjung». Arxivat de l'original el 2012-06-14. [Consulta: 28 setembre 2012].
* ↑ «Nemjung Climbed from the West». [Consulta: 28 setembre 2012].
* ↑ «Japanese Climb West Face of Nemjung». Arxivat de l'original el 2013-01-19. [Consulta: 28 setembre 2012].
* ↑ «2009: Nemjung, by D. MacDonald». Arxivat de l'original el 2012-08-17. [Consulta: 28 setembre 2012].
# George Mosse

George Mosse (1918-1999) va ser un historiador especialitzat en temes de racisme, nazisme i minories. De família intel·lectual alemanya, va traslladar-se als Estats Units per fugir de l'antisemitisme, i allà va exercir la seva carrera universitària. En les seves obres analitza com quallen en el poble idees mítiques o pseudocientífiques que dibuixen estereotips, identitats nacionals o sentiments de pertinença que poden acabar desembocant en discriminació i violència. La cultura, per a ell, no és solament el canon sinó també aquesta massa d'idees que configura la manera de pensar de cada època i explica els moviments de masses. La seva recerca va merèixer diversos doctorats honoris causa i una Goethe-Medaille.

## Obres més destacades

* The Holy Pretence: A Study in Christianity and Reason of State from William Perkins to John Winthrop, 1957.
* The Culture of Western Europe: The Nineteenth and Twentieth Centuries. An Introduction, 1961.
* The Crisis of German Ideology: Intellectual Origins of the Third Reich, 1964
* Nazi Culture: Intellectual, Cultural and Social Life in the Third Reich, 1966
* Historians in Politics, 1974
* Jews and Non-Jews in Eastern Europe, 1918-1945, 1974
* International Fascism: New Thoughts and New Approaches, 1979
* Nationalism and Sexuality: Respectability and Abnormal Sexuality in Modern Europe, 1985.
* The Image of Man: The Creation of Modern Masculinity, 1996
# Fényi (cràter)

Fényi és un petit cràter d'impacte situat a la cara oculta de la Lluna. És a prop de l'extrem sud de l'enorme faldilla, trenada de materials ejectats, que envolta la conca de la Mare Orientale, situada al nord. A menys de dos diàmetres de distància en direcció sud-oest apareix el cràter molt més gran Mendel.
* Localització de Fényi (inferior esquerra de la imatge)
* Localització de Fényi (centre de la imatge)
* Cràters satèl·lit
Gran part de la vora i gairebé la totalitat del propi cràter han estat enterrats sota l'impacte dels materials de la conca de la Mare Orientale. El terreny circumdant mostra un patró de fenedures radials i trenades que discorren de nord a sud. Només un anell sobresurt per sobre aquest llit de material ejectat, mostrant la ubicació original de la vora. Al nord-est s'insereix un petit cràter a la paret interior.
Aquest cràter es troba dins la Conca Mendel-Rydberg, una àmplia depressió de 630 km d'amplada que pertany al Període Nectarià.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Fényi.
| Fényi | Coordenades | Diàmetre |
| A | 43° 36′ S, 104° 24′ O﻿ / ﻿43.6°S,104.4°O﻿ / -43.6; -104.4﻿ (Fényi A) | 19 km |
| Y | 43° 36′ S, 105° 30′ O﻿ / ﻿43.6°S,105.5°O﻿ / -43.6; -105.5﻿ (Fényi Y) | 21 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Manuel de la Rivaherrera y Vivanco

Manuel de la Rivaherrera y Vivanco (Barcenillas del Rivero, 1 de març de 1785 -Madrid, 27 de juliol de 1844) va ser un polític espanyol, ministre durant la minoria d'edat d'Isabel II d'Espanya.
Treballava com a jurista i arribà a ser governador civil. El 1834 fou escollit membre de l'Estamento de Próceres per la província de Burgos, i fou escollit novament diputat per Burgos a les Corts de 1837 i 1840, i per Santander a les de 1843. Entre agost i setembre de 1835 fou Ministre de l'Interior en el gabinet presidit pel Comte de Toreno, si bé no arribà a ocupar el càrrec. També fou nomenat president de les Corts Espanyoles de l'u de febrer al 15 de febrer de 1838.

## Referències

* ↑ Fitxa del Congrés dels Diputats
* ↑ Manuel de la Riva Herrera (sic) a xtec.es
* ↑ Biografia al web del Congrés
# Vissotni (Pervomaiski)

* Per a altres significats, vegeu «Vissotni (Obraztsovi)».
Vissotni - Высотный (rus) és un possiólok del krai de Krasnodar, a Rússia. Es troba a la vora esquerra del Bélaia, afluent del riu Kuban, davant de Velikovetxnoie. És a 26 km al nord-oest de Belorétxensk i a 53 km al sud-est de Krasnodar.
Pertany al possiólok de Pervomaiski.
# LME

LME té els següents significats:
* Borsa de Metalls de Londres (del seu nom en anglès London Metal Exchange), mercat de metalls més gran del món, amb seu a Londres
* Lory's Majestic Entertainment, empresa fictícia on es desenvolupa l'argument del manga japonès Skip Beat!
* lme també és el codi ISO 639-3 del pévé, llengua parlada al Txad
# Niviventer cremoriventer

Niviventer cremoriventer és una espècie de mamífer rosegador de la família dels múrids. Viu a altituds de fins a 1.530 msnm a Indonèsia, Malàisia, Singapur i Tailàndia. El seu hàbitat natural són els boscos de diferents tipus. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, cremoriventer, significa 'ventre crema' en llatí.

## Referències

* ↑ Kennerley, R. Niviventer cremoriventer. UICN 2017. Llista Vermella d'espècies amenaçades de la UICN, edició 2017, consultada el 18 març 2018.
* ↑ Entrada «Niviventer» d'Animalia (en anglès).
# Glacera de Rongbuk

La Glacera de Rongbuk es troba a l'Himàlaia, al sud del Tibet. La glacera compta amb unes altres dues grans glaceres tributàries afluents, la Glacera de Rongbuk Oriental i l'Occidental que s'uneixen a la principal que flueix cap al nord, s'endinsa al Tibet i forma la Vall de Rongbuk. El Monestir de Rongbuk es troba al final de la Vall de Rongbuk.
L'Everest és la font d'origen de la Glacera de Rongbuk i de la Glacera de Rongbuk Oriental. La Glacera Occidental passa per la base del Pumori (7.161 msnm), on se li uneix la glacera del mateix nom.
Les expedicions que intenten escalar l'Everest per la cara nord utilitzen la glacera per assolir el Camp Base Avançat a l'inici de la Glacera Oriental. D'allà, les expedicions es dirigeixen al Coll Nord i, després a l'Aresta Nord-est al seu camí cap al cim.
L'anglès George Mallory va fer un reconeixement de la Vall de Rongbuk i les seves glaceres mentre buscava rutes possibles per a l'ascensió a l'Everest durant el primer reconeixement de la regió realitzat per occidentals el 1921.

## Referències

* ↑ «NOVA Online – Everest – Climb North – East Rongbuk Glacier». www.pbs.org. [Consulta: 30 abril 2009].
* ↑ Wade Davis - Into the silence, Vintage Books, London, 2012.
* ↑ Eric Simonson, Jochen Hemmleb, and Larry Johnson. «Outside Online Archives». OutsideOnline.com. Arxivat de l'original el 8 gener 2009. [Consulta: 30 abril 2009].
* ↑ «Expedition to rewrite Everest history». BBC News, 24-03-1999 [Consulta: 30 abril 2009].
# Cistòfor (moneda)

Cistòfor (en grec antic κιστοφόρος) era una antiga moneda pròpia del Regne de Pèrgam, que va circular profusament per tota l'Àsia Menor quan els romans van conquerir el regne i van formar la província d'Àsia.
El nom provenia de la imatge gravada a la moneda. En una cara es veia una cista (d'aquí el nom) sagrada de Dionís de la que en sortia una serp i a l'altra cara portava escrit el nom o el monograma de la ciutat que l'encunyava. El seu valor real és desconegut, ja que els autors que en parlen donen diferents equivalències. Alguns diuen que equivalia a una tetradracma, i Sext Pompeu Fest el fa equivalent a tres denaris romans. Altres autoritats li donen un valor molt menor. Fest també diu que el dracma cistòfor era una quarta part de l'estàter usat a l'illa de Rodes.
Se suposa que es va començar a batre vora l'any 200 aC pel rei Àtal I de Pèrgam i el seu ús es va estendre ràpidament per tot arreu. Es va convertir en una moneda corrent a tota l'Àsia Menor i es va emetre en grans quantitats des de nombroses seques asiàtiques, com expliquen Titus Livi i Ciceró. Titus Livi diu també que després de la derrota d'Antíoc III a la Guerra Romano-Síria, l'any 190 aC es van portar a Roma gran quantitat cistòfors. La moneda va continuar sent d'ús principal a la província romana d'Àsia fins a l'època dels Antonins. Molts cistòfors conservats porten el cap dels emperadors romans.

## Referències

* ↑ Smith, William (ed.). «Cistophorus». A Dictionary of Greek and Roman Antiquities (1890). [Consulta: 7-XII-2020].
Viccionari
# Mallunys

Mallunys és una partida rural del terme municipal de Gavet de la Conca, (antic terme de Sant Serni), al Pallars Jussà.
El lloc és al sud-oest del poble de Sant Serni, a l'esquerra de la Noguera Pallaresa, en el coster que davalla des del poble de Sant Serni cap al sud-oest, en direcció al Canal de Gavet. És entre la llau de Mallunys i el límit del terme municipal, limítrof amb Llimiana.

## Enllaços externs

* Institut Cartogràfic de Catalunya
# Vtoroie Otdelénie

Vtoroie Otdelénie - Второе Отделение (rus) és un poble de l'óblast de Penza. Rússia. El 2011 tenia 28 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# Leonor Cano Pérez

Leonor Cano Pérez (Villalgordo del Júcar, dècada del 1950) és una psicòloga valenciana.
La seua família era la responsable de la sala de cinema de la localitat. Es gradua en Magisteri el 1975, a la Universitat de València, i posteriorment estudia Psicologia. A la dècada del 1980 treballa com auxiliar al Centre Psiquiàtric de Bètera, i després passa al Centre Urbà de Rehabilitació de Toxicòmans, on treballa a les ordres d'Enrique Berjano. Entre 1984 i 1986, ambdós treballen als primers projectes de formació al professorat en drogodependències, que s'ampliaria posteriorment a tot el País Valencià.
El 1993 esdevé directora del Servici de Prevenció, i el 1995 s'incorpora al Servici de Coordinació en Drogodependències. El 1997 treballa amb malalts mentals crònics, i de 2005 a 2014 torna a la Direcció General de Drogodependències. També va exercir la docència a la Universitat de València, i ha format part del comitè editorial de la Revista Española de Drogodependencias.

## Referències

* ↑ Caballero, Elisa López «Entrevista a Dña. Leonor Cano Pérez» (en castellà). INFORMACIO PSICOLOGICA, 79, 2002, pàg. 81–84. ISSN: 1989-9076.
* 1 2 3 Arteta, Dayana; Agulló, Víctor. 16 pioneras valencianas frente a las adicciones. Nau Llibres, 2022, p. 17-28. ISBN 978-84-16926-89-3.
# High Hopes (àlbum de Bruce Springsteen)

High Hopes és el 18è àlbum d'estudi de l'artista estatunidenc Bruce Springsteen, que va sortir al mercat el 14 de gener de 2014.
L'àlbum compta amb la E Street Band juntament amb el guitarrista Tom Morello i els ex-membres de l'E Street Band Clarence Clemons i Danny Federici, que han mort. L'anunci de l'àlbum es va fer al compte oficial de Springsteen Facebook el 24 de novembre de 2013. El primer senzill i video musical de l'àlbum, "High Hopes", va ser llançada el 25 de novembre de 2013. Springsteen va dir que la nova música era "una mica del nostre millor material inèdit de l'última dècada", i entre el millor de la seva composició i que es mereixia un estudi de gravació apropiat.

## Referències

* ↑ «Brucebase - High Hopes - Studio Sessions». Brucebase.wikispaces.com. Arxivat de l'original el 2013-12-20. [Consulta: 1r gener 2014].
* ↑ Springsteen, Bruce. «High Hopes». iTunes.
* ↑ «Bruce Springsteen's Page».
* ↑ «'High Hopes' for new Bruce Springsteen album». CNN.com. [Consulta: 1r gener 2014].
# Neuilly-le-Dien

Neuilly-le-Dien és un municipi francès situat al departament del Somme i a la regió dels Alts de França. L'any 2007 tenia 105 habitants.

## Demografia
### Població

El 2007 la població de fet de Neuilly-le-Dien era de 105 persones. Hi havia 36 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 42 eren l'habitatge principal de la família, 11 eren segones residències i 2 estaven desocupats. Tots els 51 habitatges eren cases. Dels 42 habitatges principals, 38 estaven ocupats pels seus propietaris i 4 estaven llogats i ocupats pels llogaters; 2 tenien tres cambres, 13 en tenien quatre i 27 en tenien cinc o més. 36 habitatges disposaven pel capbaix d'una plaça de pàrquing. A 22 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Neuilly-le-Dien el 2009. :
| Homes | Edats | Dones |
| 0 | 95 o + | 4 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 8 |
| 4 | 65 a 69 | 4 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 8 | 40 a 44 | 0 |
| 0 | 35 a 39 | 8 |
| 8 | 30 a 34 | 8 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 8 |
| 0 | 10 a 14 | 0 |
| 12 | 5 a 9 | 4 |
| 4 | 0 a 4 | 12 |

## Economia

El 2007 la població en edat de treballar era de 62 persones, 48 eren actives i 14 eren inactives. De les 48 persones actives 43 estaven ocupades (24 homes i 19 dones) i 5 estaven aturades (4 homes i 1 dona). De les 14 persones inactives 5 estaven jubilades, 4 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'únic establiment comercial que hi havia el 2009 era una floristeria.
L'any 2000 a Neuilly-le-Dien hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Neuilly-le-Dien a l'INSEE.
* Évolution et structure de la population Fitxa amb el detall de dades de Neuilly-le-Dien a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Francisco Reis Ferreira

Francisco Reis Ferreira (Oliveira de Azeméis, Portugal, 26 de març de 1997), conegut com a Ferro, és un futbolista portugués que juga de defensa al SL Benfica.

## Trajectòria

Format en les categories inferiors del Benfica, en 2016 va fer el seu debut professional amb el segon equip.
L'1 de febrer de 2019 va ascendir al primer equip del Benfica. Va debutar sis dies després en el partit d'anada de les semifinals de la Copa de Portugal davant l'Sporting CP, després de substituir al lesionat Jardel.
La temporada 2020-21 va perdre protagonisme amb el Benfica i el gener de 2021 es va fer oficial la seua marxa al València CF com a cedit fins a final de temporada.

## Referències

* ↑ «Zlobin, Ferro, Florentino and Jota permanently in the first team» (en anglés). SL Benfica, 01-02-2019.
* ↑ «Quem é Francisco Ferreira, ou Ferro, o primeiro estreante do Benfica de Bruno Lage?» (en portugués). Observador, 07-02-2019.
* ↑ «Comunicado oficial: Ferro». València CF, 31-01-2021.
* ↑ «Tres fichajes para salvar la temporada» (en castellà). Nostresport, 03-02-2021. Arxivat de l'original el 2021-02-03. [Consulta: 15 febrer 2021].
# Mare de Déu del Roser de Vallmoll

L'ermita de la Mare de Déu del Roser de Vallmoll és un monument protegit com a bé cultural d'interès local del municipi de Vallmoll (Alt Camp).

## Descripció

L'ermita està situada a l'entrada de la vila, a prop de la carretera de Valls, al camí que va a Puigpelat. És un edifici d'una sola nau amb quatre trams i cambril i els elements de suport són pilars. Els arcs són tots apuntats.
La façana és senzilla amb distribució simètrica. Dues finestres rectangulars se situen a banda i banda de la porta d'accés rectangular, damunt la qual hi ha una imatge de la Verge del Roser en ceràmica i la rosassa lobulada. Un espadat corona la façana. La coberta és a dues vessants de teula. El material emprat és la pedra. El conjunt mostra decoració pintada i esculpida, inspirada en la flor que dona nom a l'ermita.

## Història

Els terrenys on s'alça l'ermita foren cedits per la baronessa Catalina de Burgues i de Pacs. La primera pedra fou col·locada el 1562, i fou beneïda el 1566. S'encarregà de la construcció el mestre de cases Guillem de Godó de Riudoms, i l'obra fou finançada pel consell i el rector de la vila, així com per diversos particulars. Li va ser adscrita el 1594 la confraria del Roser, i s'hi feren reformes el 1594 i el 1786. El 1639 s'hi afegí la casa de l'ermità, el 1768 la sagristia i el 1826 el cambril. El 1975 s'hi havia afegit un cor que fou enderrocat el 1925, quan l'arquitecte Jujol hi dirigí una restauració important, amb la col·laboració, quant a pintures, de R. Ferré, M. Aymerich i C. Pelegrí. El 1967 s'hi feu una nova restauració de les pintures, obra de J. Ferrè.
La Mare de Déu del Roser de Vallmoll té uns Goigs dedicats per mn. Josep Pont i uns altres pel claretià Manuel Esqué.

## Referències

* ↑ «Goigs a la Mare de Déu del Roser de Vallmoll». [Consulta: 2015].
* «Pat.mapa: arquitectura». Direcció General del Patrimoni Cultural de la Generalitat de Catalunya. [Consulta: 16 abril 2012].

## Enllaços externs

* «Mapa de recursos culturals». Diputació de Tarragona.
# Vue

Vue (en bretó Gwagenez) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 1.277 habitants. Limita amb els municipis de Frossay, Le Pellerin, Rouans, Chéméré i Arthon-en-Retz.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1.432 | 713 | 1.075 | 1.184 | 1.235 | - | 1.258 | 1.326 | 1.380 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1.412 | 1.416 | 1.306 | 1.212 | 1.266 | 1.256 | 1.281 | 1.327 | 1.238 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1.204 | 1.141 | 1.123 | 976 | 971 | 895 | 833 | 792 | 791 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 748 | 772 | 743 | 784 | 887 | 995 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Robert Hus | |
# Leonor Andrade

Leonor Andrade (nascuda el 13 de setembre de 1994) és una cantant i actriu portuguesa. Gràcies a la seva victòria al Festival RTP da Canção 2015 va aconseguir representar el seu país al Festival d'Eurovisió de 2015. Va interpretar el tema Há um mar que nos separa, però no va passar de la semifinal.
Es va donar a conèixer gràcies a la versió portuguesa de The Voice, emesa pel canal públic RTP. També ha estat actriu a la telenovel·la Água de Mar. Toca el piano des dels 4 anys, però va començar a cantar força més tard.

## Referències

* ↑ «Leonor Andrade é convidada especial do Agora Nós» (en portuguès de Portugal). [Consulta: 8 gener 2022].
* ↑ «Portugal 2017: Confirmado el regreso – ESCTimes» (en castellà). [Consulta: 8 gener 2022].
* ↑ «The Voice Portugal: Leonor Andrade». [Consulta: 8 gener 2022].
* ↑ «Água de Mar (TV Series 2014–) - IMDb». [Consulta: 8 gener 2022].